ഓഷോ പുസ്തകങ്ങൾ ജീവിതത്തിൽ എന്ത് സ്വാധീനമാണ് ഉണ്ടാക്കിയതെന്ന ഒരു ആരാധകന്റെ ചോദ്യത്തിന് മറുപടിയാണ് ലാലേട്ടൻ ഇത് വ്യക്തമാക്കിയത് . ഓഷോയുടെ ആശ്രമത്തിൽ പോയിട്ടുണ്ടെന്നും ഒരു ഇറ്റാലിയൻ സംവിധായകനുമായി ചേർന്ന് ഓഷോയായി അഭിനയിക്കാൻ അവസരവും ലഭിച്ചെന്ന് അദ്ദേഹം പറഞ്ഞു . പലരാജ്യങ്ങളിലുള്ള നിരവധിപ്പേരെ ചിത്രത്തിന്റെ നിർമ്മാതാക്കൾ ഇതിനായി പരിഗണിച്ചിരുന്നു എന്നാൽ ചിത്രം നടക്കാൻ സാധ്യതയുണ്ടോ ഇല്ലയോ എന്നത് ഇപ്പോൾ ഒരു വിഷയമല്ലെന്നും മോഹൻലാൽ പറഞ്ഞു . പുസ്തകങ്ങൾ വായിച്ചത് കൊണ്ടുമാത്രം ജീവിതത്തിൽ മാറ്റമുണ്ടാകില്ല . ചിന്തകൾക്കും ധാരണകൾക്കും വികാസമുണ്ടാകും നമ്മുടെ ചില ചോദ്യങ്ങൾക്കും ചിലപ്പോൾ ചില പുസ്തകങ്ങൾ മറുപടി നൽകിയേക്കും . ഓഷോയുടെ പുസ്തകങ്ങൾ വളരെയധികമൊന്നും താൻ വായിച്ചിട്ടില്ലെന്നും ഒരു വിഷയത്തെക്കുറിച്ച് നമുക്കുള്ള സംശയങ്ങൾക്ക് ആ പുസ്തതകങ്ങൾ മറുപടി നൽകുമെന്നും മോഹൻലാൽ പറയുന്നു . ഫലിതത്തിലൂടെ ജീവിതത്തെ കാണുന്ന ഒരാളാണ് ഓഷോ . താനും അത്തരത്തിലുള്ള ആളാണെന്നും മോഹൻലാൽ പറഞ്ഞു